Hei, denne artikkelen er over ett år gammel og kan inneholde utdatert informasjon

(Dagbladet): Bjørnstjerne Bjørnson-prisen 2015 blir tildelt Edward Snowden.

I juryens begrunnelse heter det at Snowden får prisen grunnet «hans arbeid for personvernet, og for å rette et kritisk søkelys mot staters overvåkning av sine og andres innbyggere».

Invitert til til Norge Edward Snowden inviteres med det samme til Molde i september for å motta utmerkelsen. Prisoverrekkelsen vil skje under gjennomføringen av årets Bjørnsonseminar, hvor overvåkning vil være tema.

Snowden er i eksil i Moskva, men juridiske vurderinger gjort på vegne av Bjørnstjerne Bjørnson-akademiet gjør det klart at det er rettslig grunn til å tro at Edward Snowden kan komme til Norge fra sin tilflukt i Moskva, uten å bli utlevert til USA, slik mange vil frykte.

«Med betydelig mot og personlig integritet har Snowden med vitende og vilje gitt avkall på en lysende karriere som fremstående dataekspert i amerikansk etterretningsvesen. Dette har han gjort ut fra en overbevisning om at verdens befolkning burde være klar over at hvem som helst risikerte å bli avlyttet og overvåket av den amerikanske staten» står det videre i juryens begrunnelse.

Ber Solberg om hjelp I et brev til statsminister Erna Solberg ber akademiet Solberg og justisminister Anders Anundsen om å sikre at Edward Snowden får komme til Norge og motta prisen i Molde, uten å utleverelse.

Amerikanske myndigheter har inndradd Snowdens pass, men det finnes hjemmel i lovverket til å gi utlendinger mulighet for innreise i Norge uten pass i særlige tilfeller.

I juni 2013 offentliggjorde Snowden, med hjelp fra journalistene Glenn Greenwald og Laura Poitras, et materiale som dokumenterte at NSA, i samarbeid med noen av sine fremste allierte, arbeidet systematisk og målbevisst med avlytting av telefonsamtaler og lagring av private data fra svært mange mennesker.

Den tidligere CIA- og NSA-ansatte datateknikeren advarer tidligere i vår mot at den Nasjonale sikkerhetsetaten også lagrer nakenbildene til folk flest.